পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
গুমি
গুমি বা গুমি-শি শহরটি 경상북도 দক্ষিণ কোরিয়ার(কোরিয়া প্রজাতন্ত্র) গিয়ংসানবুক-দ প্রদেশের ২য় বৃহত্তম নগরী। এই শহরটি দক্ষিণ কোরিয়ার অন্যতম প্রধান শিল্পনগরী যেখানে সামসং ইলেকট্রনিক্স, LG Display এর অনেকগুলো শিল্প-স্থাপনা ছাড়াও ইলেকট্রনিকস, সুতা, টেক্সটাইল, রাবার, প্লাস্টিক, কাগজ, ধাতব সামগ্রী ইত্যাদির কারখানা আছে. গুমি শহরটি নাকদং নদী দুই পারে অবস্থিত. ১৯৭০ সালে কোরিয়ান সরকারের ঘোষিত রপ্তানি-মুখী-নীতির কারনে গুমি তে করা "জাতীয় শিল্প কমপ্লেক্স" গুমি নগরীর এই শিল্প-বিপ্লবের পথিকৃৎ হিসেবে কাজ করে. বর্তমানে গুমি-তে ৪ টা বৃহদাকার রপ্তানিমুখী "জাতীয় শিল্প কমপ্লেক্স" আছে. ২০০৯ সালে পুরো কোরিয়া থেকে রপ্তানি করা জিনিসের বেশিরভাগই গুমিতে তৈরী. যার কারনে ২০০৯ সালে পুরো কোরিয়ার ৯৬.৯% বাণিজ্য উদ্বৃত্ত গুমি নগরীর অবদান.